Nafarroako Parlamentuko Mahaiak, 2018ko urtarrilaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Ingelesez Ikasteko Programa ezarrita duten ikastetxe publikoen artean astean ingelesez ematen diren eskolen kopuruari dagokionez dagoen aldeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 22an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko kide Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau egiten du, Osoko Bilkuran erantzun dakion:

– Hezkuntza Departamentuak nola esplikatzen du Ingelesez Ikasteko Programa ezarrita duten ikastetxe publikoen artean dagoen aldea, astean ingelesez ematen diren eskolei dagokienez? Zer neurri hartzeko asmoa du, ikasle guztien aukera berdintasuna bermatzeko, ikastetxearen hizkuntza-planak eguneratuta egoteko eta ikastetxeen beharrizanei erantzuteko? Horretarako zer bilera egin du zuzendaritza-taldeekin eta guraso-elkarteekin?

Corellan, 2018ko urtarrilaren 12an

Foru parlamentaria: Alberto Catalán Higueras